Dansk entomologisk Litteratur. 
Referater og Anmeldelser. 
C. Ferdinandsen, S. Rostrup og F. K. Ravn: Oversigt 
over Landbrugsplanternes Sygdomme i 1917. Tidsskr. for, 
Planteavl XXV, 1918, p. 314—40. 
Denne Beretning er den 34. af de Beretninger om Plantesyg- 
domme i Landbruget, der er udsendt her i Landet; dens entomo- 
logiske Dele er forfattet af Fru Rostrup og omtaler over 50 Skadedyr. 
Knoporme (Agrotis segetum) gjorde fra Juni og indtil det sil- 
dige Efteraar stor Skade paa de forskellige Rodfrugter; paa Møen 
aad de 3—4 cm tykke Sukkerroer midt over, og ved Gentofte blev 
en Kaalroemark paa ca. 5 ha næsten helt raseret; paa denne Mark 
fandtes ved hver Plante op til 20 Knoporme og ved enkelte 60; 
Knopormegnavet i de udvoksede Roer har indirekte Betydning ved 
at danne Udgangspunktet for Brunbakteriose. 
Smelderlarver (Agriotes lineatus) iagttoges overalt og har nogle 
Steder ødelagt Havre og andre Steder ædt de frembrydende Spirer 
af Kartoflerne, saa at disse ikke naaede ovenfor Jorden; det synes, 
som om Larverne overvintrer i Kulerne og føres ud med Lægge- 
kartoflerne. 
Det hænger sammen med det sene og tørre Foraar, at Bygfluens 
(Chlorops tæniopus) Angreb blev ret betydeligt, og vel ogsaa, at 
Hessefluen (Cecidomvia destructor) gjorde sig mere bemærket end 
sædvanligt. Bladlus (især Siphonophora cerealis) optraadte talrigt 
paa Kornsorterne og voldte stedvis en Del Fortræd. Bedelusen 
(Aphis papaveris) er iagttaget, men har kun gjort Skade i en en- 
kelt Egn. Kaaltægen (Strachia oleracea) har ved Skanderborg fuld- 
stændig ødelagt Turnips, der ogsaa blev angrebet stærkt af Jord- 
lopper (Phyllotreta nemorum, atra et sp. al.). Af Glimmerbøsser 
(Meligethes aeneus) og Skulpesnudebiller (Ceutorrhynchus sulci- 
collis) har saavel Imagines som Larver taget svær Told af de Kors- 
blomstrede Frømarker; ogsaa Kaallusen (Aphis brassicae) tog ret 
haardt fat, men bremsedes af Snyltehvepse (Aphidius), Svampe 
(Entomophthora aphidis) og ugunstigt Vejrlig i Forening. 
10? 
